CELEX: 32021Y0827(01)
Language: lt
Date: 1628208000000
Title: Europos sisteminės rizikos valdybos sprendimas 2021 m. rugpjūčio 6 d. kuriuo iš dalies keičiamas Sprendimas ESRV/2015/4 dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo (ESRV/2021/7) 2021/C 344/04

2021 8 27   
               
               
                  LT
               
               
                  Europos Sąjungos oficialusis leidinys
               
               
                  C 344/4
               
            
         EUROPOS SISTEMINĖS RIZIKOS VALDYBOS SPRENDIMAS
         2021 m. rugpjūčio 6 d. kuriuo iš dalies keičiamas Sprendimas ESRV/2015/4
         dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo
         (ESRV/2021/7)
         (2021/C 344/04)
         EUROPOS SISTEMINĖS RIZIKOS VALDYBOS BENDROJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnį,
         atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (2), ypač į jo 6 straipsnį,
         kadangi:
         
                     (1)
                  
                  
                     Europos sisteminės rizikos valdybos sprendimu ESRV/2015/4 (3) nustatyta koordinavimo sistema, susijusi su atitinkamų institucijų pranešimu apie nacionalines makroprudencinės politikos priemones ir Europos sisteminės rizikos valdybos (ESRV) nuomonių ir rekomendacijų priėmimu. Šias užduotis vykdyti pavesta Sąjungos teisės aktais, pirmiausia Europos Parlamento ir Tarybos direktyva 2013/36/ES (4) ir Europos Parlamento ir Tarybos Reglamentu (ES) Nr. 575/2013 (5) ir (arba) pareiga jas vykdyti kyla pagal Reglamentą (ES) Nr. 1092/2010;
                  
               
                     (2)
                  
                  
                     2019 m. gegužės 20 d. priimtas Europos Parlamento ir Tarybos reglamentas (ES) 2019/876 (6) ir Europos Parlamento ir Tarybos direktyva (ES) 2019/878 (7), kuriais atitinkamai Reglamentas (ES) Nr. 575/2013 ir Direktyva 2013/36/ES buvo iš dalies pakeisti. Pagal tam tikrus minėtais teisės aktais padarytus dalinius pakeitimus, pavyzdžiui, pagal Reglamento (ES) Nr. 575/2013 124 ir 164 straipsnių ir Direktyvos 2013/36/ES 131 straipsnio dalinius pakeitimus, reikėtų pakoreguoti ir Sprendimą ESRV/2015/4 – iš dalies pakeisti jo nuostatas dėl nuomonių ir rekomendacijų priėmimo;
                  
               
                     (3)
                  
                  
                     Sprendimo ESRV/2015/4 nuostatos dėl Vertinimo grupės sudėties yra susijusios su atitinkamomis Reglamento (ES) Nr. 1092/2010 nuostatomis dėl ESRV bendrosios valdybos ir Valdymo komiteto narių. Šias nuostatas būtina patikslinti atsižvelgiant į Europos Parlamento ir Tarybos reglamentu (ES) 2019/2176 (8) nustatytus naujausius institucinius pokyčius, susijusius su Bendrosios valdybos sudėtimi ir bankų sąjunga;
                  
               
                     (4)
                  
                  
                     šiuo sprendimu taip pat siekiama išspręsti klausimus, keltus dėl Sprendimo ESRV/2015/4 nuostatų, kurios, kaip ilgainiui paaiškėjo, yra nepakankamai aiškios, todėl yra aiškinamos skirtingai, arba yra nepraktiškos ar pernelyg apsunkinančios, įskaitant nuostatas dėl procedūros, kurios rengdama nuomones turi laikytis Vertinimo grupė;
                  
               
                     (5)
                  
                  
                     todėl Sprendimą ESRV/2015/4 reikėtų atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas ECB/2015/4 iš dalies keičiamas taip:
            
                        1.
                     
                     
                        1 straipsnio 2 dalis iš dalies keičiama taip:
                        
                                    a)
                                 
                                 
                                    a punktas pakeičiamas taip:
                                    
                                                „a)
                                             
                                             
                                                ESRV rekomendacijas ir nuomones dėl nacionalinės makroprudencinės politikos priemonių pagal Direktyvos 2013/36/ES 131 straipsnio 5a dalį, 133 straipsnio 11 ir 12 dalis bei Reglamento (ES) Nr. 575/2013 124 straipsnio 2 dalį, 164 straipsnio 6 dalį ir 458 straipsnio 4 dalį;“;
                                             
                                          
                              
                                    b)
                                 
                                 
                                    b punktas pakeičiamas taip:
                                    
                                                „b)
                                             
                                             
                                                dalinius Rekomendacijos ESRV/2015/2 pakeitimus, kad būtų įtrauktos papildomos makroprudencinės politikos priemonės, apie kurias pranešta ir kurias rekomenduojama taikyti abipusiškai pagal Direktyvos 2013/36/ES 134 straipsnio 5 dalį ir Reglamento (ES) Nr. 575/2013 458 straipsnio 8 dalį, tuo neapsiribojant;“;
                                             
                                          
                              
                  
                        2.
                     
                     
                        2 straipsnis iš dalies keičiamas taip:
                        
                                    a)
                                 
                                 
                                    7 punktas pakeičiamas taip:
                                    
                                                „7)
                                             
                                             
                                                nuomonė – bet kuri nuomonė, kurią, gavusi pranešimą dėl makroprudencinės politikos priemonės, ESRV priima pagal Direktyvos 2013/36/ES 131 straipsnio 5a dalį ir 133 straipsnio 12 dalį ir pagal Reglamento (ES) Nr. 575/2013 124 straipsnio 2 dalį, 164 straipsnio 6 dalį ir 458 straipsnio 4 dalį;“;
                                             
                                          
                              
                                    b)
                                 
                                 
                                    9 punktas pakečiamas taip:
                                    
                                                „9)
                                             
                                             
                                                rekomendacija – bet kuri rekomendacija, kurią ESRV priima pagal Direktyvos 2013/36/ES 133 straipsnio 11 dalį, 134 straipsnio 5 dalį, 138 straipsnį ir 139 straipsnio 3 dalį ir pagal Reglamento (ES) Nr. 575/2013 458 straipsnio 8 dalį, tuo neapsiribojant;“;
                                             
                                          
                              
                  
                        3.
                     
                     
                        4 straipsnis pakeičiamas taip:
                        
                           „4 straipsnis
                           ESRV nuomonės ir rekomendacijos dėl nacionalinių makroprudencinės politikos priemonių
                           
                              1.   Šis straipsnis taikomas 1 straipsnio 2 dalies a punkte nurodytoms nuomonėms ir rekomendacijoms.
                           
                           
                              2.   ESRV sekretoriatas, pagal Direktyvos 2013/36/ES 131 ar 133 straipsnį arba pagal Reglamento (ES) Nr. 575/2013 124, 164 ar 458 straipsnį gavęs pranešimą, jį nedelsdamas, tačiau ne vėliau kaip iki kitos ECB darbo dienos pabaigos, Darwino sistemoje pateikia Bendrosios valdybos nariams ir Vertinimo grupei.
                           
                           
                              3.   Per penkias ECB darbo dienas nuo 2 dalyje nurodyto pranešimo gavimo Bendrosios valdybos nariai gali kelti esminius klausimus dėl bet kurių makroprudencinės politikos priemonės, apie kurią pranešta, neigiamų išorinių padarinių, pavyzdžiui, neigiamo tarpvalstybinio šalutinio poveikio. Siekiant užtikrinti sklandų ir veiksmingą procesą, nariai, kiek tai įmanoma, tokius esminius klausimus kelia anglų kalba.
                           
                           
                              4.   Vertinimo grupė parengia vertinimą ir nuomonės arba rekomendacijos dėl makroprudencinės politikos priemonės, apie kurią pranešta, tinkamumo projektą atsižvelgdama į atitinkamus Direktyvos 2013/36/ES ir Reglamento (ES) Nr. 575/2013 reikalavimus makroprudenciniu ir finansinio stabilumo požiūriais, taip pat atsižvelgdama į visus Bendrosios valdybos narių pagal 3 dalį iškeltus esminius klausimus.
                           
                           
                              5.   Kai tik Vertinimo grupė baigia rengti nuomonės arba rekomendacijos projektą, ESRV sekretoriatas jį nedelsdamas Darwino sistemoje pateikia Bendrosios valdybos nariams.
                           
                           
                              6.   Remdamasi Vertinimo grupės parengtu vertinimu ir projektu, Bendroji valdyba priima sprendimą dėl nuomonės arba rekomendacijos projekto. Išskyrus tuos atvejus, kai pagal ESRV darbo tvarkos taisykles sušaukiamas Bendrosios valdybos posėdis, Bendrosios valdybos sprendimas priimamas rašytine procedūra. Bendrosios valdybos sprendimas priimamas ne vėliau kaip likus vienai ECB darbo dienai iki atitinkamo laikotarpio, nurodyto Direktyvos 2013/36/ES 131 ar 133 straipsnyje arba Reglamento (ES) Nr. 575/2013 124, 164 ar 458 straipsnyje, pabaigos.
                           
                           
                              7.   Jei po pranešančiosioms institucijoms pateikto ESRV prašymo suteikti išsamesnę informaciją gauta informacija vis tiek apima ne visą svarbią informaciją, reikalingą numatomos priemonės tinkamumui įvertinti, įskaitant jos atitiktį atitinkamiems Direktyvos 2013/36/ES ir Reglamento (ES) Nr. 575/2013 reikalavimams, ESRV gali pateikti nuomonę, kurioje nurodoma, kad atitikties Direktyvos 2013/36/ES ir Reglamento (ES) Nr. 575/2013 reikalavimams įvertinti neįmanoma. ESRV taip pat gali atitinkamai pateikti neigiamą nuomonę arba rekomendaciją.“;
                           
                        
                     
                  
                        4.
                     
                     
                        5 straipsnis pakeičiamas taip:
                        
                           „5 straipsnis
                           ESRV rekomendacija dėl makroprudencinės politikos priemonių abipusiškumo
                           
                              1.   Šis straipsnis taikomas 1 straipsnio 2 dalies b punkte nurodytiems Rekomendacijos ESRV/2015/2 daliniams pakeitimams.
                           
                           
                              2.   Per penkias ECB darbo dienas nuo tada, kai ESRV iš valstybės narės gauna abipusiškumo prašymą pagal Direktyvos 2013/36/ES 134 straipsnio 5 dalį arba Reglamento (ES) Nr. 575/2013 458 straipsnio 8 dalį, tuo neapsiribojant, ESRV sekretoriatas jį Darwino sistemoje pateikia Patariamojo techninio komiteto (PTK), Bendrosios valdybos ir Vertinimo grupės nariams.
                           
                           
                              3.   Per penkias ECB darbo dienas nuo 2 dalyje nurodytos informacijos perdavimo Bendrosios valdybos nariai gali įrodyti ESRV, kad makroprudencinės politikos priemonė, apie kurią pranešta, jų jurisdikcijose sukeltų reikšmingą tarpvalstybinį šalutinį poveikį. Siekiant užtikrinti sklandų ir veiksmingą procesą, Bendrosios valdybos nariai, kiek tai įmanoma, atitinkamą informaciją teikia ESRV anglų kalba.
                           
                           
                              4.   Vertinimo grupė parengia poreikio priimti rekomendaciją dėl abipusiško taikymo vertinimą, prireikus, kartu su Rekomendacijos ESRV/2015/2 dalinių pakeitimų projektu. Vertinimo grupė pateikia pasiūlymą PTK dėl priemonės, apie kurią pranešta, abipusiško taikymo ir dėl priemonių, kuriomis abipusiškas taikymas gali būti pasiektas vadovaujantis Rekomendacija ESRV/2015/2.
                           
                           
                              5.   Vertinimo grupė apsvarsto, ar Rekomendacijos ESRV/2015/2 dalinio pakeitimo projektą reikėtų pakoreguoti pagal PTK narių pastabas, ir per ESRV sekretoriatą Rekomendacijos ESRV/2015/2 dalinio pakeitimo projektą Darwino sistemoje pateikia Bendrajai valdybai.
                           
                           
                              6.   Remdamasi Vertinimo grupės parengtu vertinimu ir projektu, Bendroji valdyba priima sprendimą dėl Rekomendacijos ESRV/2015/2 dalinio pakeitimo projekto. Išskyrus tuos atvejus, kai pagal ESRV darbo tvarkos taisykles sušaukiamas Bendrosios valdybos posėdis, Bendrosios valdybos sprendimas priimamas rašytine procedūra.“;
                           
                        
                     
                  
                        5.
                     
                     
                        7 straipsnis pakeičiamas taip:
                        
                           „7 straipsnis
                           Vertinimo grupė
                           
                              1.   Vertinimo grupė rengia vertinimus ir nuomonių arba rekomendacijų projektus dėl makroprudencinės politikos priemonių, makroprudencinės politikos priemonių abipusiškumo ir trečiųjų šalių AKR normų. Vertinimo grupės nariai ir visi stebėtojai yra pakankamai aukšto techninio ir politinio lygio specialistai.
                           
                           
                              2.   Vertinimo grupės pirmininkas yra ESRV sekretoriato vadovas arba jo paskirtas pakaitinis narys. Vertinimo grupės pirmininkas yra atsakingas už pasirengimą Vertinimo grupės darbui, įskaitant darbotvarkės sudarymą, posėdžių sušaukimą ir svarstytinų klausimų pateikimą, ir pirmininkauja Vertinimo grupės posėdžiams.
                           
                           
                              3.   Vertinimo grupę sudaro:
                              
                                          a)
                                       
                                       
                                          du ESRV sekretoriato atstovai, įskaitant Vertinimo grupės pirmininką;
                                       
                                    
                                          b)
                                       
                                       
                                          vienas priežiūros funkciją vykdančio ECB padalinio atstovas;
                                       
                                    
                                          c)
                                       
                                       
                                          vienas makroprudencinę funkciją vykdančio ECB padalinio atstovas;
                                       
                                    
                                          d)
                                       
                                       
                                          vienas Europos Komisijos atstovas;
                                       
                                    
                                          e)
                                       
                                       
                                          vienas Europos bankininkystės institucijos (EBI) atstovas ir
                                       
                                    
                                          f)
                                       
                                       
                                          devyni atstovai, kurių kiekvienas atstovauja skirtingoms nacionalinėms institucijoms, iš kurių pagal Reglamento (ES) Nr. 1092/2010 6 straipsnio 1 dalį ESRV pasirenka balsavimo teisę turinčius savo Bendrosios valdybos narius.
                                       
                                    Tarp f punkte nurodytų devynių atstovų yra bent du atstovai iš nacionalinių institucijų, iš kurių pagal Reglamento (ES) Nr. 1092/2010 11 straipsnio 1 dalies c punktą pasirinkti Valdymo komiteto nacionaliniai nariai, atstovas iš institucijos, iš kurios pagal Reglamento (ES) Nr. 1092/2010 5 straipsnio 2 dalį išrinktas ESRV pirmininko pirmasis pavaduotojas, ir atstovas iš institucijos, iš kurios pagal Reglamento (ES) Nr. 1092/2010 13 straipsnio 2 dalį paskirtas PTK pirmininkas, jeigu ta institucija yra f punkte nurodyto pobūdžio institucija.
                           
                           
                              4.   Bendroji valdyba paskiria devynis 3 dalyje nurodytus atstovus iš nacionalinių institucijų, iš kurių ESRV pasirenka balsavimo teisę turinčius savo Bendrosios valdybos narius, pateiktų kandidatų atsižvelgdama į poreikį užtikrinti subalansuotą atstovavimą toms valstybėms narėms, kurios yra dalyvaujančios valstybės narės, kaip apibrėžta Tarybos reglamento (ES) Nr. 1024/2013 (*1) 2 straipsnio 1 punkte, ir toms, kurios nėra dalyvaujančios valstybės narės. Jie skiriami tokiam pačiam laikotarpiui kaip atitinkamas Valdymo komiteto nacionalinis narys, o kitais atvejais – trejiems metams. Vertinimo grupės nariai iš nacionalinių institucijų, iš kurių nacionalinis narys į Valdymo komitetą nepasirinktas, gali būti paskirti dar kartą.
                           
                           
                              5.   Visi kiti Vertinimo grupės nariai skiriami neribotam laikotarpiui.
                           
                           
                              6.   Institucijos, kurių atstovai dirba Vertinimo grupėje, gali pakeisti savo atstovą, priklausomai nuo to, kokios patirties atstovas reikalingas ir kokio pobūdžio vertinimą Vertinimo grupė turi atlikti pagal 1 straipsnio 2 dalį. Tokius pakeitimus privalo patvirtinti Vertinimo grupės pirmininkas.
                           
                           
                              7.   Stebėtojai gali prašyti, kad juos pakviestų į Vertinimo grupę ir jie galėtų dalyvauti svarstymuose. Stebėtojais gali būti Reglamento (ES) Nr. 1092/2010 6 straipsnio 1 ir 2 dalyse ir 13 straipsnio 1 dalyje nurodytų institucijų atstovai. Kai rekomendacija arba nuomonė yra rengiama pagal Direktyvos 2013/36/ES 131 straipsnio 5a dalį, 133 straipsnio 11 ir 12 dalis ir Reglamento (ES) Nr. 575/2013 458 straipsnio 4 dalį, kaip stebėtojai dalyvauja Komisijos ir EBI atstovai. Kai nuomonė rengiama pagal Reglamento (ES) Nr. 575/2013 124 straipsnio 2 dalį arba 164 straipsnio 6 dalį, kaip stebėtojai dalyvauja EBI atstovai. Suinteresuotųjų trečiųjų šalių atitinkamų institucijų atstovai taip pat gali būti kviečiami kaip stebėtojai; tokiu atveju jiems taikomi konfidencialumo susitarimai.
                           
                           
                              8.   Kai, remiantis Reglamento (ES) Nr. 1024/2013 5 straipsnio 2 dalimi, apie nacionalinio lygmens makroprudencinės politikos priemonę praneša ECB, o ne nacionalinė institucija, ECB ir kiekvienai suinteresuotajai valstybei narei atstovauja po du stebėtojus.
                           
                           
                              9.   Kad vertinant makroprudencinės politikos priemones pagal 1 straipsnio 2 dalies a punktą būtų išvengta interesų konfliktų, visais atvejais, kai apie makroprudencinės politikos priemonę, kurią turi vertinti Vertinimo grupė, praneša, esminių klausimų dėl tos makroprudencinės politikos priemonės pateikia arba tos makroprudencinės politikos priemonės abipusiškumo prašo suinteresuotosios valstybės narės atitinkamos institucijos arba ECB, Vertinimo grupės narių, kurie yra tų valstybių narių arba ECB atstovai, statusas laikinai sustabdomas (tačiau šie nariai nėra pakeičiami kitais).
                           
                           
                              10.   Vertinimo grupė rengia nuomonių arba rekomendacijų projektus pagal 4 straipsnio 4 dalį, 5 straipsnio 4 dalį ir 6 straipsnio 5 dalį, o Bendroji valdyba gali dėl jų balsuoti. Vertinimo grupė siekia savo narių bendro sutarimo. Jei pagal aplinkybes tai reikalinga, Bendrajai valdybai teikiamame vertinime ji gali išdėstyti daugumos ir mažumos nuomones.
                           
                        
                        
                           (*1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).“."
                        
                     
                  
         
            2 straipsnis
            Pereinamojo laikotarpio nuostata
            Pagal Sprendimo ESRV/2015/4 7 straipsnį paskirti atstovai savo pareigas eina iki dabartinės jų kadencijos, nurodytos Sprendimo ESRV/2015/4 7 straipsnio 4 dalyje, pabaigos.
         
         
            3 straipsnis
            Įsigaliojimas
            Šis sprendimas įsigalioja 2021 m. rugpjūčio 6 d.
         
         
            Priimta Frankfurte prie Maino 2021 m. rugpjūčio 6 d.
            
               Francesco MAZZAFERRO
               
                  ESRV sekretoriato vadovas
               
               
                  ESRV bendrosios valdybos vardu
               
            
         
         
            (1)  OL L 331, 2010 12 15, p. 1.
         
            (2)  OL C 58, 2011 2 24, p. 4.
         
            (3)  2015 m. gruodžio 16 d. Europos sisteminės rizikos valdybos sprendimas ESRV/2015/4 dėl koordinavimo sistemos, susijusios su atitinkamų institucijų pranešimu apie nacionalines makroprudencinės politikos priemones ir ESRV nuomonių ir rekomendacijų priėmimu, ir ESRV/2014/2 sprendimo panaikinimo (OL C 97, 2016 3 12, p. 28).
         
            (4)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
         
            (5)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl riziką ribojančių reikalavimų kredito įstaigoms, kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).
         
            (6)  2019 m. gegužės 20 d. Europos Parlamento ir Tarybos reglamentas (ES) 2019/876, kuriuo iš dalies keičiamos Reglamento (ES) Nr. 575/2013 nuostatos, susijusios su sverto koeficientu, grynojo pastovaus finansavimo rodikliu, nuosavų lėšų ir tinkamų įsipareigojimų reikalavimais, sandorio šalies kredito rizika, rinkos rizika, pagrindinių sandorio šalių pozicijomis, kolektyvinio investavimo subjektų pozicijomis, didelėmis pozicijomis, ataskaitų teikimo ir informacijos atskleidimo reikalavimais, ir Reglamentas (ES) Nr. 648/2012 (OL L 150, 2019 6 7, p. 1).
         
            (7)  2019 m. gegužės 20 d. Europos Parlamento ir Tarybos direktyva (ES) 2019/878, kuria iš dalies keičiamos Direktyvos 2013/36/ES nuostatos dėl subjektų, kuriems reikalavimai netaikomi, finansų kontroliuojančiųjų bendrovių, mišrią veiklą vykdančių finansų kontroliuojančiųjų bendrovių, atlygio, priežiūros priemonių ir įgaliojimų bei kapitalo apsaugos priemonių (OL L 150, 2019 6 7, p. 253).
         
            (8)  2019 m. gruodžio 18 d. Europos Parlamento ir Tarybos reglamentas (ES) 2019/2176, kuriuo iš dalies keičiamas Reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (OL L 334, 2019 12 27, p. 146).